CELEX: 32008R1024
Language: mt
Date: 2008-10-17 00:00:00
Title: Regolament tal-Kummissjoni (KE) Nru 1024/2008 tas- 17 ta' Ottubru 2008 li jistabbilixxi miżuri ddettaljati għall-implimentazzjoni tar-Regolament tal-Kunsill (KE) Nru 2173/2005 dwar il-ħolqien ta’ skema ta’ liċenzji FLEGT għall-importazzjonijiet ta’ injam fil-Komunità Ewropea

18.10.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 277/23
               
            REGOLAMENT TAL-KUMMISSJONI (KE) Nru 1024/2008
      tas-17 ta' Ottubru 2008
      li jistabbilixxi miżuri ddettaljati għall-implimentazzjoni tar-Regolament tal-Kunsill (KE) Nru 2173/2005 dwar il-ħolqien ta’ skema ta’ liċenzji FLEGT għall-importazzjonijiet ta’ injam fil-Komunità Ewropea
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament tal-Kunsill (KE) Nru 2173/2005 tal-20 ta’ Diċembru 2005 dwar il-ħolqien ta’ sistema ta’ liċenzji FLEGT għall-importazzjonijiet ta’ injam fil-Komunità Ewropea (1), u b’mod partikolari l-Artikolu 5(9) tiegħu,
      Billi:
      
                  (1)
               
               
                  Il-Pjan ta’ Azzjoni tal-UE tal-Infurzar tal-Liġi, il-Governanza u l-Kummerċ tal-Foresti (FLEGT) (2) jistabbilixxi miżuri li l-għan tagħhom huwa l-ġlieda kontra l-qtugħ illegali tas-siġar u n-negozju marbut miegħu. Il-Pjan ta’ Azzjoni jipproponi l-iżvilupp ta’ skema ta’ liċenzji ta’ Infurzar tal-Liġi, Governanza u Kummerċ tal-Foresti (minn hawn ’il quddiem imsejħa skema ta’ liċenzji FLEGT) biex ikun żgurat li l-injam li jinqata' b'mod legali biss jiġi impurtat mill-pajjiżi parteċipanti fl-iskema.
               
            
                  (2)
               
               
                  Taħt din l-iskema l-Komunità għandha l-għan li tikkonkludi Ftehimiet ta' Sħubija Volontarja ma’ pajjiżi u organizzazzjonijiet reġjonali (pajjiżi msieħba tal-FLEGT). Il-prodotti tal-injam esportati mill-pajjiżi msieħba tal-FLEGT lejn il-Komunità għandhom ikunu koperti minn liċenzja tal-FLEGT maħruġa mill-awtorità tal-liċenzji ta' dak il-pajjiż partikolari. Il-liċenzja tal-FLEGT għandha turi l-legalità tal-prodotti tal-injam kopert, kif stabbilit fil-Ftehim ta’ Sħubija Volontarja tal-FLEGT partikolari.
               
            
                  (3)
               
               
                  Ir-Regolament (KE) 2173/2005 jistabbilixxi l-proċeduri tal-UE għall-implimentazzjoni tal-iskema ta’ liċenzji tal-FLEGT, inkluż ir-rekwiżit li l-importazzjonijiet fil-Komunità ta’ prodotti tal-injam li joriġinaw mill-Pajjiżi Msieħba tal-FLEGT jkunu koperti minn liċenzja tal-FLEGT.
               
            
                  (4)
               
               
                  Sabiex tiġi żgurata l-effettività tal-iskema ta' liċenzji tal-FLEGT l-awtoritajiet kompetenti għandhom jivverifikaw li l-prodotti tal-injam li jkunu ddikjarati li jistgħu jiċċirkolaw b'mod ħieles fil-Komunità huma koperti minn liċenzja tal-FLEGT. Il-liċenzja tal-FLEGT għandha tiġi aċċettata jekk ikunu sodisfatti ċerti kundizzjonijiet.
               
            
                  (5)
               
               
                  Għalhekk jeħtieġ li jiġu stabbiliti dispożizzjonijiet iddettaljati dwar il-kundizzjonijiet li fihom tiġi aċċettata l-liċenzja tal-FLEGT.
               
            
                  (6)
               
               
                  Sabiex jiġi żgurat trattament konsistenti ta’ liċenzji tal-FLEGT mill-awtoritajiet fl-Istati Membri huwa meħtieġ li tiġi stabbilita l-informazzjoni li għandha tiġi inkluża fil-liċenzja. Barra minn hekk huwa meħtieġ li l-liċenzji tal-FLEGT ikollhom format standardizzat biex b’hekk tiġi ffaċilitata l-verifika effettiva tagħhom.
               
            
                  (7)
               
               
                  Meta wieħed jikkunsidra l-kompetittività tan-negozju internazzjonali tal-injam, l-implimentazzjoni tal-iskema ta' liċenzji tal-FLEGT tirrekjedi li l-proċeduri dwar ir-rilaxx għaċ-ċirkolazzjoni ħielsa tal-prodotti tal-injam liċenzjati bil-FLEGT ma jwasslux għal dewmien inġustifikat fil-proċeduri tal-importazzjoni. Għalhekk huwa meħtieġ li jiġu previsti proċeduri għall-verifika u l-aċċettazzjoni tal-liċenzja tal-FLEGT li jkunu sempliċi u prattiċi kemm jista' jkun, mingħajr ma madankollu tiġi kompromessa l-kredibbiltà tas-sistema.
               
            
                  (8)
               
               
                  Il-Komunità u l-Istati Membri impenjaw ruħhom, taħt l-Aġenda ta’ Liżbona, li jsaħħu l-kompetittività tal-kumpaniji b'negozju fl-Ewropa. Skont id-Deċiżjoni 2004/387/KE tal-Parlament Ewropew u tal-Kunsill tal-21 ta’ April 2004 dwar it-twassil interoperabbli ta’ servizzi tal-e-Government pan-Ewropej lil amministrazzjonijiet pubbliċi, negozji u ċittadini (IDABC) (3), il-Kummissjoni u l-Istati Membri għandhom jipprovdu sistemi ta’ informazzjoni u komunikazzjoni effiċjenti, effettivi u interoperabbli għall-iskambju ta’ informazzjoni bejn l-amministrazzjonijiet pubbliċi u ċ-ċittadini tal-Komunità.
               
            
                  (9)
               
               
                  Il-protezzjoni tal-individwi fir-rigward tal-ipproċessar ta’ data personali hija rregolata bid-Direttiva 95/46/KE tal-Parlament Ewropew u tal-Kunsill tal-24 ta’ Ottubru 1995 dwar il-protezzjoni ta’ individwi fir-rigward tal-ipproċessar ta’ data personali u dwar il-moviment liberu ta’ dik id-data
                      (4) li hija applikabbli bis-sħiħ għall-ippoċessar tad-data personali għall-għanijiet ta' dan ir-Regolament, partikolarment fir-rigward tal-ipproċessar ta' data personali fil-liċenzji.
               
            
                  (10)
               
               
                  Il-miżuri previsti f'dan ir-Regolament huma skont l-opinjoni tal-Kumitat ta' Ġestjoni għas-Sajd u l-Akkwakultura, tal-Kumitat tal-Infurzar tal-Liġi, il-Governanza u l-Kummerċ tal-Foresti (FLEGT),
               
            ADOTTAT DAN IR-REGOLAMENT:
      KAPITOLU I
      SUĠĠETT U DEFINIZZJONIJIET
      Artikolu 1
      Dan ir-Regolament jistabbilixxi regoli ddettaljati għall-applikazzjoni tas-sistema ta’ importazzjonijiet ta’ prodotti tal-injam prevista fl-Artikolu 5 tar-Regolament (KE) Nru 2173/2005.
      Artikolu 2
      Għall-għanijiet ta' dan ir-Regolament, flimkien mad-definizzjonijiet stabbiliti fir-Regolament tal-Kunsill (KE) Nru 2173/2005, għandhom japplikaw id-definizzjonijiet li ġejjin:
      
                  (1)
               
               
                  “kunsinna” tfisser kwantità ta’ prodotti tal-injam stabbilita fl-Annessi II u III tar-Regolament (KE) 2173/2005 koperta minn liċenzja tal-FLEGT li tintbagħat minn pajjiż imsieħeb mill-konsenjatur jew minn min bagħatha u hija ppreżentata għar-rilaxx ta' ċirkolazzjoni ħielsa f'uffiċċju doganali.
               
            
                  (2)
               
               
                  “liċenzja elettronika” tfisser liċenzja tal-FLEGT f’format diġitali li tista’ tiġi ppreżentata jew ipproċessata b’mod elettroniku u li tinkludi l-informazzjoni applikabbli kollha identifikata mis-sezzjonijiet kif stabbiliti fl-Anness.
               
            
                  (3)
               
               
                  “liċenzja fuq karta” tfisser liċenzja tal-FLEGT li hija konformi mal-format stabbilit fl-Anness.
               
            
                  (4)
               
               
                  “awtorità/awtoritajiet kompetenti” tfisser awtorità/awtoritajiet maħtura mill-Istat Membru biex jirċievu, jaċċettaw u jivverifikaw il-liċenzji tal-FLEGT.
               
            KAPITOLU II
      REKWIŻITI RELATATI MAL-LIĊENZJI TAL-FLEGT
      Artikolu 3
      1.   Liċenzja tal-FLEGT, minn hawn ’il quddiem imsemmija “liċenzja”, tista’ tkun kemm fuq karta kif ukoll liċenzja elettronika.
      2.   Il-Kummissjoni se tibgħat kampjun jew l-ispeċifitajiet tekniċi tal-liċenzja mfassla minn kull pajjiż imsieħeb lill-awtoritajiet kompetenti u lill-awtoritajiet doganali ta’ kull Stat Membru.
      Artikolu 4
      L-użu tal-liċenzja għandu jsir mingħajr ħsara għal kwalunkwe formalità marbuta mal-moviment tal-prodotti fil-Komunità.
      Artikolu 5
      L-awtoritajiet kompetenti jew l-awtoritajiet doganali tal-Istat Membru fejn il-kunsinna tiġi ddikjarata għar-rilaxx għal ċirkolazzjoni ħielsa jistgħu jitolbu li l-liċenzja tiġi tradotta fil-lingwa uffiċjali jew f'waħda mill-lingwi uffiċjali ta' dak l-Istat Membru.
      L-ispejjeż korrispondenti għandhom jiġu mħallsa mill-impurtatur.
      KAPITOLU III
      AĊĊETTAZZJONI U VERIFIKA
      Artikolu 6
      1.   Il-liċenzja għandha tiġi ppreżentata lill-awtoritajiet kompetenti tal-Istat Membru fejn il-kunsinna koperta minn dik il-liċenzja hija ddikjarata għar-rilaxx għal ċirkolazzjoni ħielsa.
      2.   L-awtoritajiet kompetenti msemmija fil-paragrafu 1 għandhom jinfurmaw, skont il-proċeduri nazzjonali applikabbli, lill-awtoritajiet doganali minnufih meta l-liċenzja tiġi aċċettata.
      3.   Liċenzja għandha tiġi kkunsidrata nulla jekk id-data meta tiġi ppreżentata tkun aktar tard mid-data tal-iskadenza indikata fil-liċenzja.
      4.   Liċenzja ppreżentata qabel il-wasla tal-kunsinna li tkun tkopri tista’ tiġi aċċettata jekk il-liċenzja tissodisfa r-rekwiżiti kollha stabbiliti fl-Artikolu 7 u jitqies li ma jkun hemm l-ebda ħtieġa għal verifika ulterjuri skont l-Artikolu 9 (1).
      5.   Fejn jitqies neċessarju li ssir verifika ulterjuri tal-liċenzja jew tal-kunsinna skont l-Artikoli 9 u 10, il-liċenzja għandha tiġi aċċettata biss wara li l-verifika ulterjuri titwettaq b’mod sodisfaċenti.
      Artikolu 7
      1.   Il-liċenzji fuq karta għandhom ikunu konformi mal-kampjun rispettiv tal-liċenzja.
      2.   Kemm il-liċenzji fuq karta kif ukoll dawk elettroniċi għandhom jipprovdu l-informazzjoni msemmija fl-Anness, skont in-noti ta’ gwida stabbiliti fl-Anness.
      Artikolu 8
      1.   M'għandu jkun aċċettat ebda tħassir jew tibdil f'liċenzja sakemm tali tħassir u tibdil jiġi vvalidat mill-awtorità tal-liċenzji.
      2.   L-estensjoni tal-validità tal-liċenzja m’għandhiex tkun aċċettata sakemm l-estensjoni ma tkunx ivvalidata mill-awtorità tal-liċenzji.
      3.   M'għandhiex tkun aċċettata liċenzja dduplikata jew ta’ sostituzzjoni sakemm ma tkunx inħarġet jew ġiet ivvalidata mill-awtorità tal-liċenzji.
      4.   Liċenzja m’għandhiex tkun aċċettata jekk, fejn ikun meħtieġ wara l-għoti ta’ informazzjoni addizzjonali skont l-Artikolu 9 jew investigazzjoni ulterjuri konformement mal-Artikolu 10, jiġi stabbilit li l-liċenzja ma tikkorrispondix mal-kunsinna.
      Artikolu 9
      Fil-każ li jkun hemm dubju dwar jekk il-liċenzja, il-liċenzja dduplikata jew ta’ sostituzzjoni tistax tiġi aċċettata, l-awtoritajiet kompetenti jistgħu jitolbu informazzjoni addizzjonali lill-awtorità tal-liċenzji tal-pajjiż imsieħeb.
      Kopja tal-liċenzja, il-liċenzja dduplikata jew il-liċenzja ta’ sostituzzjoni in kwistjoni tista’ tintbagħat flimkien mat-talba.
      Artikolu 10
      6.   Jekk verifika ulterjuri titqies bħala meħtieġa qabel mal-awtoritajiet kompetenti jkunu jistgħu jiddeċiedu jekk liċenzja tistax tiġi aċċettata jew le, jistgħu jitwettqu verifiki sabiex jiġi stabbilit jekk il-kunsinna kkonċernata tikkonformax mal-informazzjoni fil-liċenzja u fejn ikun meħtieġ mar-rekords relatati mal-liċenzja relevanti li jkollha l-awtorità tal-liċenzji.
      7.   Fejn il-volum jew il-piż tal-prodotti tal-injam fil-kunsinna ppreżentata għar-rilaxx għal ċirkolazzjoni ħielsa ma jkunux differenti b’aktar minn 10 % mill-volum jew il-piż indikati fil-liċenzja korrispondenti, il-kunsinna għandha titqies konformi mal-informazzjoni fil-liċenzja f’dak li għandu x’jaqsam ma' volum jew piż.
      Artikolu 11
      8.   Għandha ssir referenza għan-numru tal-liċenzja li tkopri l-prodotti tal-injam soġġetti għal dikjarazzjoni tad-dwana għar-rilaxx għaċ-ċirkolazzjoni ħielsa fil-kaxxa 44 ta’ Dokument Amministrattiv Uniku fejn issir id-dikjarazzjoni.
      Fejn id-dikjarazzjoni tad-dwana ssir b’teknika ta’ pproċessar ta’ data r-referenza għandha ssir fil-kaxxa xierqa.
      9.   Il-prodotti tal-injam għandhom jiġu rilaxxati għal ċirkolazzjoni ħielsa biss jekk titwettaq il-proċedura mfissra fl-Artikolu 6(2).
      Artikolu 12
      Fejn ikun hemm distinzjoni bejn l-awtoritajiet kompetenti u l-awtoritajiet tad-dwana l-Istati Membri jistgħu jiddelegaw funzjonijiet speċifiċi tal-awtoritajiet kompetenti lill-awtoritajiet tad-dwana.
      Din id-delega għandha tiġi nnotifikata lill-Kummissjoni.
      Artikolu 13
      Il-proċeduri deskritti f’dan il-Kapitolu għandhom isiru f’koordinazzjoni bejn l-awtoritajiet kompetenti u l-awtoritajiet tad-dwana.
      KAPITOLU IV
      SISTEMI ELETTRONIĊI
      Artikolu 14
      10.   L-Istati Membri jistgħu jużaw sistemi elettroniċi għall-iskambju u r-reġistrazzjoni ta’ data li tkun fil-liċenzji.
      11.   Is-sistemi elettroniċi msemmija fil-paragrafu 1 għandhom jipprovdu għall-iskambju ta’ data bejn l-awtoritajiet kompetenti u l-awtoritajiet tad-dwana tal-Istati Membri u bejn l-awtoritajiet kompetenti u l-awtoritajiet tad-dwana, fuq in-naħa l-waħda, u l-Kummissjoni jew l-Awtorità tal-Liċenzji tal-pajjiżi msieħba fuq in-naħa l-oħra.
      12.   Fil-waqt li jistabbilixxu s-sistemi elettroniċi l-Istati Membri għandhom jikkunsidraw il-kumplimentarità, il-kumpatibbiltà u l-interoperabbiltà. Huwa għandhom jikkunsidraw il-gwida maħruġa mill-Kummissjoni.
      Artikolu 15
      Is-sistemi elettroniċi msemmija fl-Artikolu 13(1) jistgħu, fost l-oħrajn, jinkludu dan li ġej:
      
                  (a)
               
               
                  Proċedura biex tiġi rċevuta u rreġistrata data inkluża fil-liċenzji;
               
            
                  (b)
               
               
                  Proċedura għall-iskambju ta’ data li tinsab fil-liċenzji;
               
            
                  (c)
               
               
                  Mezz għaż-żamma ta’ data li tinsab fil-liċenzji;
               
            KAPITOLU V
      PROTEZZJONI TAD-DATA
      
      Artikolu 16
      Dan ir-Regolament ma jaffettwax u bl-ebda mod ma jolqot il-livell ta’ protezzjoni ta’ individwi fir-rigward tal-ipproċessar ta’ data personali taħt id-dispożizzjonijiet tal-liġi tal-Komunità u dik nazzjonali, u b’mod partikolari ma jibdilx l-obbligi u d-drittijiet stipulati fid-Direttiva 95/46/KE. Din il-protezzjoni tal-individwi fir-rigward tal-ipproċessar ta’ data personali għandha tiġi żgurata partikolarment fir-rigward ta’ kwalunkwe żvelar u komunikazzjoni ta' data personali f'liċenzja.
      KAPITOLU VI
      DISPOŻIZZJONIJIET FINALI
      Artikolu 17
      Dan ir-Regolament għandu jidħol fis-seħħ fl-għoxrin jum ta' wara l-pubblikazzjoni tiegħu f'Il-Ġurnal Uffiċjali ta' l-Unjoni Ewropea.
      Għandu japplika mid-data li fiha tibda tapplika l-ewwel emenda għall-Anness I tar-Regolament (KE) 2173/2005, adottata b'konformità mal-Artikolu 10 ta’ dak ir-Regolament.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, 17 ta’ Ottubru 2008.
         
            
               Għall-Kummissjoni
            
            Stavros DIMAS
            
               Membru tal-Kummissjoni
            
         
      
      
         (1)  ĠU L 347, 30.12.2005, p. 1.
      
         (2)  COM(2003) 251 finali.
      
         (3)  ĠU L 144, 30.4.2004, p. 65.
      
         (4)  ĠU L 281, 23.11.1995, p. 31.
      
         ANNESS
         (Format ipprovdut fl-Artikolu 2(3))
         
            
         Test ta 'immaġni
         
            ORIĠINALI
            1
            1
            KOMUNITÀ EWROPEA
            FLEGT
            1 Awtorità tal-Ħruġ
            Isem
            Indirizz
            2 Għall-użu tal-pajjiż tal-ħruġ
            3 Numru tal-Liċenzja FLEGT
            4 Data ta' l-għeluq
            5 Il-Pajjiż li jesporta
            7 Mezzi ta' trasport
            6 Kodiċi ISO
            8 Detentur tal-liċenzja (isem u indirizz)
            9 Deskrizzjoni kummerċjali tal-prodotti ta' l-injam
            10 Intestatura HS
            11 Ismijiet Komuni jew Xjentifiċi
            12 Il-Pajjiżi tal-qtugħ
            13 Kodiċi ISO
            14 Volum (m3)
            15 Piż Nett (kg)
            16 Għadd ta' unitajiet
            17 Marki ta' distinzjoni
            18 Firma u timbru ta' l-awtorità tal-ħruġ
            Post u data
         
         
            
         Test ta 'immaġni
         
            KOPJA TAD-DWANA
            2
            2
            KOMUNITÀ EWROPEA
            FLEGT
            1 Awtorità tal-Ħruġ
            Isem
            Indirizz
            2 Għall-użu tal-pajjiż tal-ħruġ
            3 Numru tal-Liċenzja FLEGT
            4 Data ta' l-għeluq
            5 Il-Pajjiż li jesporta
            7 Mezzi ta' trasport
            6 Kodiċi ISO
            8 Detentur tal-liċenzja (isem u indirizz)
            9 Deskrizzjoni kummerċjali tal-prodotti ta' l-injam
            10 Intestatura HS
            11 Ismijiet Komuni jew Xjentifiċi
            12 Il-Pajjiżi tal-qtugħ
            13 Kodiċi ISO
            14 Volum (m3)
            15 Piż Nett (kg)
            16 Għadd ta' unitajiet
            17 Marki ta' distinzjoni
            18 Firma u timbru ta' l-awtorità tal-ħruġ
            Post u data
         
         
            
         Test ta 'immaġni
         
            Nota ta' gwida:
            Ġenerali:
            Imla b'ittri kbar.
            Fejn ikun indikat, il-kodiċi ISO jirriferu għall-kodiċi internazzjonali standard b'żewġ ittri għal kwalunkwe pajjiż.
            Kaxxa 1.
            Awtorità tal-ħruġ
            Indika l-isem u l-indirizz tal-awtorità tal-liċenzji
            Kaxxa 2.
            Għall-użu tal-pajjiż tal-ħruġ
            Spazju għall-użu tal-pajjiż tal-ħruġ
            Kaxxa 3.
            Numru tal-liċenzja FLEGT
            Indika n-numru tal-ħruġ.
            Kaxxa 4.
            Data tal-għeluq
            Perjodu ta’ validità tal-liċenzja.
            Kaxxa 5.
            Pajjiż tal-esportazzjoni
            Dan jirreferi għall-pajjiż imsieħeb minn fejn ġew esportati l- prodotti tal-injam lejn l-UE.
            Kaxxa 6.
            Kodiċi ISO
            Indika l-kodiċi b’żewġ ittri għall-pajjiż imsieħeb imsemmi fil-Kaxxa 5.
            Kaxxa 7.
            Mezzi ta'trasport
            Indika l-mezzi ta’ trasport fil-punt tal-esportazzjoni.
            Kaxxa 8.
            Detentur tal-liċenzja
            Indika l-isem u l-indirizz tal-esportatur.
            Kaxxa 9.
            Deskrizzjoni kummerċjali
            Indika d-deskrizzjoni kummerċjali tal-prodott(i) tal-injam.
            Kaxxa 10.
            Intestatura u Deskrizzjoni HS
            Agħti l-kodiċi tal-oġġett b’ erba’ jew sitt karattri stabbilit skond id-Deskrizzjoni u Sistema ta' Kodiċi Armonizzati tal- Oġġetti.
            Kaxxa 11.
            Ismijiet komuni jew xjentifiċi
            Indika l-ismijiet komuni jew xjentifiċi tal-ispeċi ta’ injam użat fil-prodott. Fejn fi prodott kompost tkun inkluża aktar minn speċi waħda, uża linja separata. Tista’ titħalla barra fil-każ ta' prodott jew komponent kompost li fih diversi speċi li l- identità tagħhom intilfet (eż. particle board).
            Kaxxa 12.
            Pajjiżi tal-qtugħ
            Indika l-pajjiżi minn fejn l-ispeċi ta’ injam imsemmija fil- Kaxxa 10 nqatgħu. Għal prodotti kompost inkludi s-sorsi kollha ta' injam użat. Tista’ titħalla barra fil-każ ta' prodott jew komponent kompost li fih diversi speċi li l-identità tagħhom intilfet (eż. particle board).
            Kaxxa 13.
            Kodiċi ISO
            Indika l-kodiċi ISO tal-pajjiżi msemmija fil-kaxxa 12. Tista’ titħalla barra fil-każ ta' prodott jew komponent kompost li fih diversi speċi li l-identità tagħhom intilfet (eż. particle board).
            Kaxxa 14.
            Volum (m3)
            Agħti l-volum globali f’m3. Tista’ titħalla barra sakemm l- informazzjoni msemmija fil-kaxxa 15 tkun tħalliet barra.
            Kaxxa 15.
            Piż Nett
            Agħti l-piż nett f’kg. Dan huwa definit bħala l-massa netta tal- prodotti tal-injam mingħajr kontenituri immedjati jew kwalunkwe ppakkjar, ħlief bearers, spacers, stikers eċċ. Tista’ titħalla barra sakemm l-informazzjoni msemmija fil-kaxxa 14 tkun tħalliet barra.
            Kaxxa 16.
            Għadd ta’ unitajiet
            Indika l-għadd ta’ unitajiet, fejn dan ikun l-aħjar mod li bih il- prodott manifatturat jingħadd. Tista’ titħalla barra.
            Kaxxa 17.
            Marki ta’ distinzjoni
            Indika kwalunkwe marka ta’ distinzjoni fejn xieraq eż. in- numru tal-lott, in-numru tal-polza tat-tagħbija. Tista ’ titħalla barra
            Kaxxa 18.
            Firma u timbru tal-awtorità tal-ħruġ
            Din il-kaxxa għandha tiġi ffirmata mill-uffiċjal awtorizzat u ttimbrata bit-timbru uffiċjali tal-awtorità tal-liċenzji. Għandhom jiġu indikati wkoll il-post u d-data.